NaiveNeuron/SloPal huggingface dataset:
Číž, Miroslav, poslanec NR SR (2016-09-14):
Ďakujem pekne. Vážený pán predseda, v duchu toho, čo sa tu deje, dávam návrh, aby sa Národná rada ospravedlnila verejnosti za poslancov typu Lipšica, Galka, najagresívnejších ľudí (potlesk), ktorí nás tu otravujú, ktorí aj túto schôdzu ešte aj teraz zneužívajú. (Potlesk.) Samozrejme, nedávam ten návrh, pán predseda, ale v mene nášho klubu vám veľmi pekne ďakujem za to, že neumožníte, aby takéto nechutné producírovanie sa sa stalo súčasťou tohto parlamentu už navždy.
Kadúc, Miroslav, poslanec NR SR (2015-03-17):
Ďakujem pekne. Pán Hlina, vám vadili predkladatelia, mne vadí práveže trošku možnože vecná stránka tohto návrhu. Aj keď úmysel, samozrejme, aj v tomto prípade je dobrý, veď je rok pred voľbami. Ale dovoľte mi povedať, že my na problematiku športu ideme podľa mňa zo zlej strany. My ideme teraz dávať príspevky niektorým úspešným reprezentantom namiesto toho, aby sme riešili slovenské talenty a celkovo prístup k športu, či už peniaze do športu cez daňové úľavy, alebo vytvorené podmienky pre vyššiu účasť divákov na zápasoch. My dávame ľuďom príspevok k dôchodku, čo je dobré. Lenže tento návrh napríklad v tomto znení, v ktorom je predložený, zabúda na takých ľudí, ako je nebohý Ján Popluhár, Jozef Adamec, ktorí boli druhí na MS v Chile v šesťdesiatom druhom, pána Barmoša, Jurkemika, súčasného trénera Kozáka, ktorí boli tretí na majstrovstvách Európy v Taliansku, boxeristu Franeka, fenomenálneho brankára Eduarda Hartmanna napríklad, ďalších úspešných športovcov z Lillehammeru. To si tu, myslím, každý pamätá, aká to bola eufória, ako títo ľudia reprezentovali Slovensko, aké boli, aký bol efekt v zahraničí. To bol neuveriteľný. Ďalej, Zdeno Cíger, aktuálne aj Zdeno Chára, Ján Laco, ktorým verím, že čoskoro budú mať možnosť dosiahnuť na MS zlatú medailu. Teda to je také moje zbožné želanie, ale na týchto ľudí tento návrh proste zabúda. A títo ľudia spravili pre ten šport menej? Iba preto, že nemajú medailu? Toto mi proste vadí a je to škoda.
Poliačik, Martin, poslanec NR SR (2017-05-19):
Ďakujem obidvom kolegom, ale aby to, aby sme sa ešte vrátili znovu k podstate, lebo prichádzajú ľudia, ktorí nevedia možnože, o čom sa rokuje. Ešte raz, v tomto zákone sú hlúpe pokuty, ktoré dokonca sa úradníci, ktorí by ich mali vymáhať, rozhodli vymáhať v tých najabsurdnejších prípadoch, že upozornili novinárov, že majú používať celé geografické názvy tam, kde je každému jasné, o čom daný novinár píše alebo rozpráva. A ak na tom úrade sú naozaj ľudia, ktorí nemajú predstavu o miere, nemajú predstavu o tom, že aký je duch zákona a kedy má byť použitý, tak im tú právomoc jednoducho treba zobrať. A preto by som bol naozaj rád, keby aj kolegovia z koalície tento zákon podporili, lebo toto je ďaleko od akejkoľvek politickej témy. Toto je otázka naozaj zdravého rozumu. Ďakujem pekne.
Glváč, Martin, podpredseda NR SR (2019-05-14):
Ďakujem. S faktickými poznámkami dvaja poslanci. Končím možnosť prihlásiť sa. Prvý pán poslanec Blaha, nech sa páči.
Blanár, Juraj, podpredseda NR SR (2021-03-17):
Ďakujem, pán spravodajca, otváram všeobecnú rozpravu. Písomne som nedostal žiadnu prihlášku, a teda dávam možnosť prihlásiť sa ústne, vážené pani poslankyne, páni poslanci, takže zatiaľ dvaja, traja. Ešte má niekto záujem ústne sa prihlásiť? Ak tomu tak nie je, tak uzatváram možnosť prihlásiť sa do rozpravy. Traja účastníci, ako prvý, pán Martin Beluský, nech sa páči. (Reakcia z pléna.) Prepáčte, takže pán predkladateľ chce vystúpiť ešte predtým, ja som zabudol, ste to hlásili pri prvom vstupe, takže udeľujem slovo, a potom bude nasledovať pán poslanec Martin Beluský, nech sa páči.
P. Paška, predseda NR SR: (2009-06-24):
(Hlasovanie.) 133 prítomných, 77 za, 50 proti, 6 sa zdržali. Aj tento bod sme schválili.
R. Bauer, poslanec: (2007-05-16):
Hovorili ste, že aj vy vlastne pristupujete k tomuto v súlade s potrebami a záujmami väčšiny našich občanov. Áno, zamestnancov je viacej, zamestnávateľov je menej, ale toto je podľa mňa čierno-biele videnie. Necitovali ste nikoho, kto hovorí o podnikateľoch, o, povedzme, ich cnostiach, o tom, že sa musia obetovať, aby proste podnikali, o tvorivosti. Myslím si, že múdra vláda sa nemôže pozerať len z pohľadu zamestnancov a cieľom naším spoločným malo byť pripraviť taký Zákonník práce, ktorý je dobrý aj pre zamestnancov, ale aj pre zamestnávateľov, pretože pokiaľ nebudú zamestnávatelia vytvárať pracovné príležitosti, tak darmo bude ten Zákonník práce chrániť zamestnancov, keď nebudú mať dostatok práce. Hovorili ste, že minulá vláda zlikvidovala hodnotovo orientovaný priestor. Dnešný ekonomický vývoj, rast HDP, keď Slovensko v svojej histórii  patrí medzi špičku vlastne na celom svete a vy viete dobre ako teoretik, že to súvisí, rast HDP súvisí aj s rastom zamestnanosti, je na to aj zákon, tak toto pre vás nie je hodnota? Aby bola plná zamestnanosť, aby ľudia mali prácu, však toto je najvyššia hodnota. Tak o akom likvidovaní hodnotovo orientovaného priestoru hovoríte. Hovorili ste, že KDH, že falošne chce podporovať rodinu, keď odchádzajú za prácou, ale však sa zamestnanosť práve zvyšuje na základe vysokého rastu. Čiže nechceme, aby odchádzali do zahraničia, práve chceme chrániť rodinu, a toto chráni rodinu, aby mohli zostať doma pracovať.
Kamenický, Ladislav, minister financií SR (2024-10-29):
Ďakujem pekne. V roku 2023 bol prijatý zákon o dorovnávacej dani, takže nejedná sa o novú legislatívu, kde sme transponovali smernicu Európskej únie a globálne pravidlo... a globálne pravidlá OECD pre veľké nadnárodné a vnútroštátne skupiny podnikov s konsolidovanými výnosmi aspoň 750 mil. eur na zabezpečenie minimálnej úrovne z daní a príjmov vo výške 15 %. Cieľom novely zákona o dorovnávacej dani je zabezpečiť jeho zosúladenie s priebežne dopracovanými administratívnymi usmerneniami OECD, ktoré ďalej objasňujú a spresňujú spôsob aplikácie komplexných pravidiel minimálneho zdanenia. Ich zapracovaním do zákona o dorovnávacej dani sa posunie konzistentnosť pravidiel implementovaných v Slovenskej republike s medzinárodnými pravidlami, čo prispeje k obmedzeniu rizika cezhraničného dvojitého zdanenia príjmov podľa predmetných pravidiel, k zvýšeniu právnej istoty na strane podnikateľov. Vážené panie poslankyne, vážení páni poslanci, dovoľte mi požiadať o podporu a schválenie tohto vládneho návrhu zákona. Ďakujem.
Galek, Karol, poslanec NR SR (2022-12-06):
Chcel by som sa vyjadriť k tomu limitu, pretože s týmto súhlasím, tých 0,9 je tam nastavených kvôli tomu, že na Slovensku sme mali pravidlá tak, aby do 1 MW elektrárne nepotrebovali tzv. osvedčenie o súlade s energetickou koncepciou Slovenska, ktoré v tom čase prakticky, keď sa pripájali takéto zariadenia, nebolo možné získať, lebo tam boli určité obmedzenia najmä na SEPS-ke. A teda väčšina takýchto zariadení bola do 1 MW; bavíme sa možno o 400 zariadeniach, ktoré sú tým grom, kde vieme inframarginálne, takéto inframarginálne technológie zdaniť. Čiže tuná ja naozaj problém nevidím. Týka sa to nielen bioplynu, ale napríklad aj fotovoltiky. Takisto majú predané niektoré z nich, ktoré sú vystúpené z povinného výkupu, elektrinu za povedzme za 400 eur, zatiaľ čo napríklad výkupná cena je pre nich iba 250 a všetko medzitým sa zdaní. To, čo je kritické v prípade bioplynu, je, že oni nemajú zohľadnené tie palivové príplatky. To znamená nárast tých vstupov. A toto bol, toto bol ten pozmeňovák, ktorý som predkladal na výbore a ktorý mi, bohužiaľ, neprešiel. Súčasná metodika ÚRSO zohľadňuje iba uzatvorené obdobie, to znamená roky ´20 a ´21, kde ten nárast nebol takýto dramatický, a preto hrozí zánik takýchto bioplyniek. Včera tam bol koniec koncov aj zástupca jednej asociácie, ktorý hovoril o tom, koľko z nich už naozaj zatvorilo svoje brány. A toto nám bude v budúcnosti v tom mixe chýbať. Ale s tou hranicou súhlasím. Čo sa týka tej zmluvy a memoranda. Memorandum je uzatvorené. Zmluva je schválená Európskou komisiou. Čaká sa na jej podpis, ale musí sa ešte predtým schváliť u akcionárov. Tu dôverujem ministrovi Karlovi Hirmanovi, že naozaj urobí všetko pre to, aby aj tie ceny, tak ako budú nastavené v tom rozhodnutí vlády, žiadnym spôsobom nenarušili práve ani memorandum, ani zmluvu, tak ako sa k tomu zaviazal aj včera na výbore, tak dúfam, že to tam tak aj bude.
Figeľ, Ján, podpredseda NR SR (2015-09-22):
Na vystúpenie pána poslanca Poliačika sú dve faktické. Nech sa páči, Eugen Jurzyca.
Hlina, Alojz, poslanec NR SR (2014-06-11):
Ďakujem veľmi pekne. Ono v tomto aj vidno ten rozdiel, že kolega na rozdiel od iných tuná expertov nevyužil záverečné slovo a išiel do rozpravy, že je možné reagovať. A to naozaj treba oceniť, lebo to nie je, nebýva bežným javom. Ja som to uviedol ako voľnú úvahu, ale aj po diskusii sa moja voľná úvaha blíži k presvedčeniu, že moje rozpory s tým sa dajú vyargumentovať. Viete, nebuďme nejakí naivní v tom. Zozbierať 350-tisíc podpisov, keď to máte len dať do nejakej krabice z Ikey, tak aj tie krabice z Ikey niečo stoja, aj ten papier niečo stojí. A ja teraz cui bono, prečo by to niekto robil, keď teda je taký veľký altruista, tam by sme sa možno mali pozrieť, že ako pomôcť tým ľuďom, ktorí chcú niečo zbierať aspoň nejako. Tieto silné politické strany, dobre, možno to prehnal, nie 9, ale možno 4-5 dá tých, dá 50 centov za podpis, pošle svojich straníkov, to je nejakých, na úrovni 5 mil. korún zozbierajú. Dajú tam témy, využijú to ako jeden z možných nástrojov politickej práce priamo v okrskovej miestnosti. S tým mám ja rozpor. Ja nevylučujem, že sa nájde vôľa ľudí, ktorí s tým nebudú mať rozpor. Ja si myslím, že to v tom danom momente tomu referendu ako takému nepomôže, len sa dostane do optiky tých úzko straníckych, politických záujmov. Že naozaj, keby sme chceli pomôcť tej veci, tak možno rozmýšľame tým smerom, ako pomoc tým biedakom, ktorí by chceli, cítia nejakú spoločenskú objednávku, chcú zozbierať nejaké podpisy, že im aspoň na tie krabice z Ikey pomôžeme sa zozbierať, lebo častokrát tí ľudia, viete, že to tiež stojí, všetko stojí peniaze.
Pellegrini, Peter, predseda NR SR (2015-10-30):
Pán poslanec Lipšic.
P. Paška, predseda NR SR: (2007-09-24):
(Hlasovanie.) 147 prítomných, všetci za. Konštatujem, že sme uvedený návrh postúpili do druhého čítania. Ďalej, pani spravodajkyňa.
Pellegrini Peter, predseda NR SR (2015-04-22):
Prezentujeme sa a hlasujeme o návrhu pána poslanca Kollára. (Hlasovanie.) Prítomných 117 poslancov, za hlasovalo 28, proti bol 1, zdržalo sa 88. Návrh sme neschválili.
Laššáková, Jana, podpredsedníčka NR SR (2014-09-11):
Pani poslankyňa, chvíľočku, pán poslanec, v rokovacej sále sa netelefonuje, poprosím vás! (Reakcia z pléna.) Pán poslanec, poprosím vás, buď tichšie, alebo vonku telefonujte! Tak už, nech sa páči.
Martvoň, Anton, poslanec NR SR (2014-07-10):
Ďakujem pekne. Pán minister, ďakujem veľmi pekne za odpoveď v mene pána ministra Jahnátka. Sám som veľmi zhrozený, že takto sú držané zvieratá v dnešnej dobe, zvlášť u obhajcu, osoby, ktorá sa snažila prednedávnom chrániť vodu. V každom prípade chcem sa iba spýtať, pán minister, vás ako ministra spravodlivosti, keď polícia alebo keď niekto prichytí zlodeja, ako kradne mu, poviem to takto, z dvora sliepku nejakú alebo v tomto prípade by poľovníci prichytili niekoho, ako kradne z lesa diviaka, tak v podstate, myslíte si, že to je to v poriadku, že to vyriešia tým spôsobom, že dotyčný povie, že však on si to zaregistruje, pričom nič sa nedeje?
Blanár, Juraj, podpredseda NR SR (2021-05-11):
Vyčerpali sme prihlásených písomne, teraz otváram možnosť prihlásiť sa ústne do rozpravy. Konštatujem, že nikto sa nehlási do rozpravy. Uzatváram možnosť prihlásiť sa do rozpravy. Ako jediná, ktorá požiadala o vystúpenie, je pani predkladateľka, ktorej teraz udeľujem slovo, nech sa páči, pani poslankyňa.
Glváč, Martin, podpredseda NR SR (2016-09-21):
Pani poslankyňa Dubačová.
Pellegrini, Peter, predseda NR SR (2024-01-10):
Pán poslanec Pollák.
Bugár, Béla, podpredseda NR SR (2016-10-19):
Nech sa páči, prezentujme sa a hlasujme o návrhu prerokovať tento vládny návrh zákona vo výboroch, určiť gestorský výbor a lehoty potrebné na prerokovanie návrhu pre jednotlivé výbory. (Hlasovanie.) Prítomných 140 poslancov, za 123, proti 1, zdržalo sa 15 poslancov, 1 nehlasoval. Konštatujem, že tento návrh bol schválený. Pani poslankyňa Vaľová, ešte tu máme posledné hlasovanie, bod 48, prvé čítanie o vládnom návrhu zákona, ktorým sa mení a dopĺňa zákon 447/2008 Z. z. o peňažných príspevkoch na kompenzáciu ťažkého zdravotného postihnutia (tlač 243). (Rozhovor poslankyne Vaľovej s predsedajúcim.) Takže, pani poslankyňa Vaľová, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 243.)
Blanár, Juraj, poslanec NR SR (2012-08-03):
Vážený pán poslanec Švejna, vaše vystúpenia som vždy vnímal v tej odbornej rovine a vždy som ich vnímal, že sa snažíte ísť do podstaty. A nedá mi, aby som neokomentoval toto vystúpenie, pretože vy ste mali vystúpenie, ktoré svedčalo na vystúpenie v prvom čítaní, ale my tu dnes a teraz preberáme zatiaľ len o skrátené konanie. A k tomu som predpokladal, že budete vystupovať a budete hodnotiť či áno skrátené konanie, alebo nie. Ale to vaše vystúpenie bolo do prvého čítania, čiže teraz asi budete to isté hovoriť aj v prvom čítaní, keď to prejde skráteným legislatívnym konaním? Ja by som naozaj chcel poprosiť, aby sme boli konštruktívni, aj keď viem, že opozícia z toho robí predovšetkým politiku, a sa snažili držať merita veci, pretože v prvom čítaní bude dostatok priestoru a rovnako aj v druhom čítaní, aby sme išli do vecnej podstaty, aj do konfrontácie názorov, a na tú som vždy pripravený, ale naozaj vtedy, keď je to potrebné, a nie teraz. Ďakujem.
Bugár, Béla, podpredseda NR SR (2017-12-06):
Pán poslanec Mazurek, ďalší vystupujúci, máte slovo.
Tomanová, Viera, poslankyňa NR SR (2015-11-10):
Ďakujem veľmi pekne, pán predsedajúci. Pán poslanec Brocka, hovorili sme aj o tom na výbore dnes, pokiaľ ide o príspevok za opatrovanie, jednoznačne ďaleko efektívnejšie je práve poskytnutie opatrovateľskej služby týmto ľuďom. A na druhej strane zdôrazňujem, aj ten občan, o ktorého sa stará manžel, manželka alebo dcéra alebo deti, aj tieto môžu vykonávať opatrovateľskú službu vo vzťahu k svojmu príbuznému. Treba si uvedomiť, cez opatrovateľskú službu vytvárame pracovné príležitosti a zamestnávame ľudí. Samozrejme, treba súhlasiť s tým, čo povedala pani poslankyňa Šedivcová, že sa uvažuje s ďalším projektom. Ale boli ste to práve vy a vtedy bolo KDH vo vláde, keď s účinnosťou od 1. 1. 2003 bola odovzdaná opatrovateľská služba do originálnej pôsobnosti miest a obcí a mesto a obec je povinné poskytnúť opatrovateľskú službu v zmysle zákona tomu, kto je na ňu odkázaný. Takže vôbec netreba hovoriť, že tu niekto ostáva bez práce a podobne. Na druhej strane tento projekt tých 3600 opatrovateliek bol spúšťaný v rámci riešenia práve zamestnanosti. Treba si povedať, každý vedel, aj obce vedeli, že tento projekt skončí. Takže skončí. Ale vedia aj to, že začne znovu a ďalší projekt, pretože ministerstvo práce má eminentný záujem pomôcť a riešiť túto situáciu v teréne. Samozrejme, že sa treba tešiť navýšeniu tomu a vôbec opatrovateľkám, ktoré tu mohli zostať a nemuseli cestovať a rozbíjať rodiny a nechávať ich polmesiace, alebo v niektorom prípade aj mesiac, rodinu celú, samu bez matky alebo trebárs aj bez otca a cestovali do Rakúska a do Nemecka. Takže ministerstvu práce treba za tieto projekty poďakovať.
Laurenčík, Milan, podpredseda NR SR (2021-10-26):
Pani poslankyňa Anna Zemanová s faktickou poznámkou.
Kremský, Peter, poslanec NR SR (2023-03-16):
Ďakujem veľmi pekne. Chcel by som uviesť pozmeňujúci návrh, o ktorý vlastne ma požiadalo ministerstvo hospodárstva. Ide o to, že vlastne pri preverovaní zahraničných investícií, samozrejme, sa preveruje ich dopad na Slovensko aj na teda právny poriadok Európskej únie a záujmy Európskej únie, tak ako som hovoril pred chvíľou. Vlastne v priebehu minulého roka, alebo to bolo rok pred tým, to už si nepamätám úplne presne, sa vyskytol jeden prípad, keď bolo treba preveriť v podstate aj určitú domácu investíciu do kritickej infraštruktúry. Išlo tam, keď sa uvažovalo o tom, či vlastne tam nepríde investícia do spoločnosti Stredoslovenská distribučná. V podstate je to firma, ktorá má monopol v distribúcii elektriny na území stredného Slovenska a zvažovalo sa tam, či vlastne Slovensko bude súhlasiť s investíciou maďarskej firmy do tejto, tejto spoločnosti, samozrejme, prostredníctvom slovenskej dcéry. Čiže vtedy sa vlastne tento zákon upravil tak, aby bolo možné aj preverovať aj domáce investície a špeciálne do kritickej infraštruktúry, ale vznikol tam nejaký technický nedostatok, ktorý v podstate týmto pozmeňujúcim návrhom chceme vyriešiť. Takže prečítam teraz pozmeňujúci návrh poslanca Petra Kremského k návrhu poslancov Národnej rady Slovenskej republiky Petra Kremského, Milana Kuriaka, Vojtecha Tótha, Petra Libu a Petra Vonsa na vydanie zákona, ktorým sa mení zákon č. 497/2022 Z. z. o preverovaní zahraničných investícií a o zmene a doplnení niektorých zákonov, tlač 1376. V návrhu zákona navrhujem tieto doplnenia: 1. V čl. I sa dopĺňa bod 3, ktorý znie: „3. § 12 sa dopĺňa odsekom 3 (správne: odsekom 4, pozn. red.), ktorý znie: „(4) Ministerstvo hospodárstva môže začať konanie z úradnej moci aj vtedy, ak ide o prevod alebo prechod prvku kritickej infraštruktúry podľa osobitného predpisu,20a) ktorý sa na účely tohto konania považuje za zahraničnú investíciu podľa tohto zákona.“.“. Poznámka pod čiarou k odkazu 20a) znie: „20a) § 9a zákona č. 45/2011 Z. z. v znení zákona č. 497/2022 Z. z.“. V nadväznosti na uvedenú úpravu sa primerane upraví názov návrhu zákona a úvodná veta čl. I. Ďakujem, pán predsedajúci, skončil som.
Bugár, Béla, podpredseda NR SR (2011-03-25):
Pán poslanec Viskupič.
M. Číž, podpredseda NR SR: (2007-03-22):
Nech sa páči.
J. Halecký, poslanec: (2009-02-13):
Chcem sa zastaviť pri rekonštrukcii Zákonníka práce, ktorú opakovane avizuje pán poslanec Brocka. Chcem zopakovať svoj názor, že ja tiež vidím priestor, aby v Zákonníku práce nie v oblasti ochrany práv zamestnancov sa urobili niektoré korekcie, ktoré pomôžu ľuďom v tejto ťažkej hospodárskej krízovej situácii. Ďakujem.
Blanár, Juraj, podpredseda NR SR (2023-06-23):
Ďakujem, pán spravodajca. Otváram rozpravu, do ktorej som obdržal jednu písomnú prihlášku, ktorej je pani poslankyňa Lucia Drábiková. Avšak ešte predtým požiadal o slovo ako prvý pán navrhovateľ Lehotský, ktorému udeľujem slovo, a potom vystúpi pani poslankyňa Drábiková. Nech sa páči, pán navrhovateľ.
Laurenčík, Milan, podpredseda NR SR (2020-10-20):
S reakciou na faktické poznámky, pán poslanec Erik Tomáš.
Kuffa, Štefan, poslanec NR SR (2020-03-20):
Pán predsedajúci, ďakujem za slovo. Som rád, že ste upozornili na vážnosť situácie aj v tom, že je to slávnostné zasadnutie Národnej rady. Ale trápna situácia je v tom, že naozaj ten koronavírus je hrozbou pre celú Európu, aj v našej krajine bezpochyby. Je jednoducho tu, aby aspoň na nejaký čas podľa možnosti sme dali tie šarvátky politické bokom, a tu vidím, že tá prestrelka prebieha v priamom prenose. Ja chcem tak vás vyzvať, kolegovia, naozaj, aby sme sa korektne správali. Ja teraz som možno na tej jednej strane jak je Ľuboš Blaha, ale boli sme tak prednedávnom v podstate ako proti sebe stojaci opoziční poslanci, on bol vo vláde, ja som bol opozičný, ale za jeho názory si ho vážim. Nieže preto, že so všetkým súhlasím, ale jednoducho rešpektujem ho ako takého. Označiť kohokoľvek z vás, milí priatelia, za koronavírus alebo podobne, to by som si nikdy nedovolil. To nie je žartovné. (Potlesk.) To nie je na smiech. Dovoľte mi, asi sa tak nedostanem skoro k rečníckemu pultu, aby som doposiaľ aj tej odchádzajúcej vláde, ktorá ako končí, poďakoval za tie opatrenia, ktoré ako prijala. Samozrejme, je tu výzva aj pred nami, aby sme zabránili tomu šíreniu koronavírusu. Nepodceňujme túto situáciu, tak ako to bolo možno v susedných krajinách, jak to bolo v Taliansku, v Španielsku a obdobné krajiny, kde potom ten koronavírus nás všetkých vysoko presahuje. Ja chcem aj takto v závere, aj keď opozičný poslanec, aj keď všelijaké etikety sa snažíte prilepiť týmto poslancom, ponúknuť aj konkrétnu pomoc, aj keď by ste potrebovali, ja neviem, v tom krízovom štábe a podobne, som ochotný podať pomocnú ruku. Ďakujem.
Kadúc, Miroslav, poslanec NR SR (2013-02-08):
Ďakujem. Ja veľmi vítam túto iniciatívu pani poslankyne Mezenskej. A tiež som veľmi rád, čo povedal Martin Poliačik o vlastníckom práve. Tu ako keby sa zabúdalo, že vlastnícke právo okrem toho, že patrí všetkým rovnako, je základné ľudské právo, základné ľudské právo, ktoré je neodňateľné, nescudziteľné, nepremlčateľné a nezrušiteľné. Tým, čo je tu 23 rokov, že sa neriešilo, toto právo je naozaj potierané. Ja viem, že máme tu niekoľko rodín, ktoré nemajú východisko, a preto ja som rád, že táto téma sa otvára na tejto pôde. A verím, že všetci poslanci, ktorí sú tu za vládnu stranu alebo ktorí počúvajú, na túto tému budú reflektovať tak, že ju otvoríme a konečne tento problém 23-ročný dotiahneme do konca, tak aby bolo ochránené vlastnícke právo, prípadne rehabilitované a zároveň aby bolo zadosťučinené všetkým tým, ktorí užívajú tieto byty alebo domy. Ďakujem.
Baránik, Alojz, poslanec NR SR (2019-03-27):
Ďakujem pekne, pán predsedajúci. Prosím, aby ste dali hlasovať o tom, že Národná rada prerokuje návrh zákona v druhom čítaní.
Pčolinský, Peter, podpredseda NR SR (2023-03-16):
Ďakujem pekne. Vyhlasujem, chcete vystúpiť? (Reakcia spravodajkyne: „Iba hlasovanie.“ ) Vyhlasujem rozpravu za skončenú. Pán navrhovateľ, záverečné slovo asi nie. Pani spravodajkyňa, nech sa páči.
Podmanický, Ján, poslanec NR SR (2019-01-31):
Ďakujem pekne za slovo. Vážený pán poslanec, predstavte si takúto situáciu. Dočítate sa v nejakom bulvárnom plátku s veľkými titulkami, neviem, či ste ženatý, ale povedzme pre túto, pre tento situačný prípad, povedzme, že ste ženatý a dočítate sa, konzervatívny poslanec Ondrej Dostál prichytený s neznámou blondínkou v nočných hodinách v nočnom klube. Už tam nebude napísané, že tá neznáma blondínka bola vaša manželka. Ide o výrok, ktorý je pravdivý, boli ste prichytený v nočnom klube s, pre autora s neznámou blondínkou. Je to výrok pravdivý, nie je dokonca ani neúplný, naopak je úplný, nie je výrok ani pravdu skresľujúci, naopak, vôbec pravdu neskresľuje. Napriek tomu vaša česť bola ohrozená, pretože tí, ktorí vás poznajú ako vzorného otca rodiny, si povedia, tak to čo je za poslanca tento Ondrej Dostál? A práve na takéto situácie je právo na odpoveď, aby ste vy mohli uviesť v tom plátku v ďalšom čísle, že všetko je pravda, akurát že tá neznáma blondínka bola vaša žena. Takže to sú presne tie prípady, kedy právo na odpoveď, tak ako je navrhnuté v tomto, v tejto novele zákona, má pomôcť tomu, aby tá verejnosť bola lepšie informovaná, aby si doplnila celkovú informáciu a zároveň, aby vaša česť nebola zbytočne poškodená, pretože toto by bol naozaj prípad, keby nemalo dochádzať k poškodzovaniu cti daného človeka. Tak toto je presne prípad, prečo právo na odpoveď v zákone má byť.
Grendel, Gábor, podpredseda NR SR (2022-10-06):
Pani ministerka už zodpovedala otázku. Ďalšiu otázku položil pán poslanec Tomáš Šudík. Tá je zodpovedaná, tú sme si už vyjasnili. Ale aj štvrtú otázku položil pán poslanec Šudík podpredsedníčke vlády a ministerke investícií a regionálneho rozvoja a informatizácie pani Veronike Remišovej: „Vážená pani ministerka, chcem sa opýtať, či plánuje ministerstvo vyčleniť finančné prostriedky z fondov Európskej únie pre obce a mestá na zabezpečenie výroby energií z obnoviteľných zdrojov?“
Cigániková, Jana, poslankyňa NR SR (2017-04-06):
Ďakujem pekne. Pán minister, ja som pôvodne ani nechcela reagovať, lebo mi je ľúto, že takéto súkromie a takto citlivé veci preberáme práve tu a preberá ich celá verejnosť, ale naozaj ma zdvíha zo stoličky, keď vám je to takto ľahostajné. Veď toľko ľudí, ktorí sa nestretli ani v čase, ani v priestore, mnohí z nich, toľko svedectiev. Počúvate tri hodiny svedectiev, rozhodnutia úradov máte, máte lekárske posudky, nasadíte Erika Tomáša na tento prípad, nasadíte Kočnera na tento prípad. Odišli vám dvaja ľudia z akreditačnej komisie, ktorá sama povedala, že tam boli pochybenia. Čo sa to v tom malom zariadení deje, že vám to za to stojí mať tú špinu na rukách? Toto by ma strašne zaujímalo. Čo to, to musí byť niečo veľké, že vám to za toto stojí. To je neuveriteľné! A tuto vaši kolegovia vám tlieskajú. No dobre som urobila, keď som ich nazvala ťuťmákmi. Bez absolútne, bez akéhokoľvek vlastného názoru, len držia proste ligu. Darmožráči! Berú plat za nič. To sa medzi vami, kolegovia, nenájde jeden, ktorý pochybuje? Vy nepočúvate? U vás nikto, ani jeden nepochybuje? (Reakcia z pléna.) A keď vám tak ide o tie platy ľudí... (Ruch v sále.) Môžem vás, pán predsedajúci, poprosiť.
Mazurek, Milan, poslanec NR SR (2016-06-14):
Ďakujem za slovo. Ja musím reagovať na slová pána Osuského, ktoré ma v mnohom naozaj šokovali. Vy ste tu hovorili o nejakom odvrhnutom Slovensku za čias Vladimíra Mečiara, Slovensku, ktoré bolo mimo svetového diania, Slovensku, ktoré podľa vás bolo mimo civilizovaného sveta. Potom sme vstúpili do NATO, do Európskej únie a zrazu sa všetko obrátilo k lepšiemu. To povedzte tým miliónom slovenských občanov, ktorí žijú v chudobe a každodenne bojujú tento zápas o, o bežný chlieb či mlieko, ktorí sa na vás pozerajú a sledujú tieto vaše reči a neveria vlastným očiam. Áno, dnes môžeme byť hrdí. Môžeme byť hrdí, že patríme k medzinárodnému spolku zločincov. Môžeme byť hrdí, že aj životmi našich mužov a peniazmi našich daňových poplatníkov sme prispeli k rozvratu krajín, ako je Líbya, Irak, Sýria, o ktoré sa postarali práve tieto zločinecké agresívne krajiny združené v pakte NATO na čele so Spojenými štátmi americkými. Viete čo, pán Osuský? Ja na to hrdý nie som. A žiadny skutočný pravý slovenský vlastenec nikdy nebude hrdý na to, že jeho vlasť pomohla v rozvracaní cudzích štátov, ktoré nám nikdy nič neurobili. Ďakujem. (Potlesk.)
Glenda, Tibor, poslanec NR SR (2011-03-23):
Ďakujem pekne. Vážené kolegyne, kolegovia, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslancov Národnej rady Slovenskej republiky Roberta Fica, Vladimíra Faiča, Dušana Čaploviča, Roberta Kaliňáka a Mareka Maďariča na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov, tlač č. 289. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancov Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu zákona najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh a zaradil ho v súlade s § 72 ods. 2 rokovacom poriadku na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa po formálno-právnej stránke všetky náležitosti uvedené v rokovacom poriadku Národnej rady Slovenskej republiky, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 7. marca 2011 č. 283 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali vo výboroch: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 11. mája 2011 a v gestorskom výbore do 13. mája 2011. Pán predsedajúci, skončil som, otvorte rozpravu.
Gašpar, Tibor, podpredseda NR SR (2024-09-10):
Prerušujem rokovanie o tomto bode programu. Prerušujem rokovanie schôdze do zajtra do rána do deviatej. A chcem vám poskytnúť informácie, že sa budeme zajtra zaoberať a pokračovať s termínovanými bodmi ministra financií a s rozpravou k voľbe člena osobitného kontrolného výboru na kontrolu NBÚ a následne budeme pokračovať v prerušenej rozprave ministra vnútra. Ďakujem, všetkým ešte pekný zbytok dňa. (Prerušenie rokovania o 19.07 hodine.) 138
Žiga, Peter, podpredseda NR SR (2023-12-07):
Ďakujem pekne, pani spravodajkyňa. Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa niekto chce prihlásiť do rozpravy ústne. Nie je tomu tak. Končím možnosť, teda končím všeobecnú rozpravu. Chce svoje stanovisko, navrhovateľ? Nechce. Ani spravodajkyňa nechce, predpokladám tiež, že hlasovanie o sedemnástej. Prerušujem rokovanie o tomto bode programu. Postrádam pána ministra Ráža, ktorý by mal byť nasledujúci. Vyhlasujem päťminútovú prestávku. (Prestávka.)
Bugár, Béla, podpredseda NR SR (2018-09-18):
Prezentujme sa a hlasujme. (Hlasovanie.) Prítomných 145 poslancov, za 77, proti 50, zdržalo sa 18. Konštatujem, že sme postúpili návrh do druhého čítania. Nech sa páči, výbory.
Mikulec, Roman, minister vnútra SR (2020-09-24):
Vážený pán poslanec, odbor počítačovej kriminality Úradu kriminálnej polície Prezídia Policajného zboru sa zaoberá každým podnetom, ktorý mu je doručený, a teda aj podnetmi týkajúcimi sa komentárov na rôznych sociálnych sieťach, čiže aj na Facebooku Policajného zboru Slovenskej republiky. Každý podnet je preverený a v prípade, že komentár, obrazový alebo obrazovo-zvukový príspevok na sociálnej sieti vykazuje priamo spáchanie alebo podozrenie zo spáchania niektorého z trestných činov uvedených v Trestnom zákone, je takýto obsah zdokumentovaný a podnet je následne odstúpený na vecne a miestne príslušný útvar policajného zboru na ďalšie konanie. V prípade, že administrátori sociálnej siete Facebook Policajného zboru Slovenskej republiky zachytia komentáre, pri ktorých existuje podozrenie zo spáchania trestného činu, informujú o ich obsahu Úrad kriminálnej polície Prezídia Policajného zboru. Rovnako postupujú, ak sú na nevhodné komentáre upozornení zo strany širokej verejnosti. V prípade porušenia pravidiel slušnej diskusie, ktoré sú zverejnené na stránke, je danému užívateľovi dočasne alebo trvalo zablokovaný prístup na stránku. Okrem toho je každý užívateľ poučený pri odoslaní akejkoľvek súkromnej správy z jeho strany smerom k policajnému zboru, aby v prípade bezprostredného ohrozenia použil linky tiesňového volania. Uvedená informácia je používateľovi doručená automatickou odpoveďou. V prípade, že nahlásený komentár iným užívateľom, či už v rámci stránky policajného zboru na Facebooku alebo akejkoľvek inej stránky si vyžaduje promptnú kooperáciu s oznamovateľom, tomuto je poskytnutá informácia, ako by mal v ďalších krokoch postupovať. Za účelom zabezpečenia slušnej diskusie bol zriadený zoznam vulgárnych slov v administratívnej časti Facebooku, ktorý má zabezpečiť, aby sa komentáre obsahujúce takéto slová nikomu nezobrazovali. Na záver je nutné dodať, že ak si ktokoľvek zo širokej verejnosti všimne, či už na stránke policajného zboru alebo na akejkoľvek inej stránke komentár, ktorý v ňom vyvoláva podozrenie z trestného činu, mal by túto skutočnosť ohlásiť osobne na najbližšom policajnom oddelení, alternatívne prostredníctvom stránky policajného zboru na Facebooku, kde mu budú poskytnuté ďalšie informácie. Keďže na slovenskom Facebooku je denne zverejňovaných niekoľko sto tisíc komentárov a statusov, nie je možné zabezpečiť kontrolu každého jedného z nich, preto je nevyhnutá spolupráca so širokou verejnosťou s cieľom eliminovania nevhodných komentárov. Ďakujem, skončil som.
Sulík, Richard, predseda NR SR (2010-12-01):
Ďakujem. S faktickou poznámkou sa neprihlásil nikto. Ďalší v rozprave je pán poslanec Matej. Nech sa páči.
Laurenčík, Milan, podpredseda NR SR (2020-05-13):
Pán poslanec Ondrej Ďurica.
Paška, Pavol, predseda NR SR (2013-05-22):
Pekný deň, dámy a páni, budeme hlasovať o prerokovaných bodoch. Poprosím pána poslanca Poliačika, aby uvádzal hlasovanie v druhom čítaní o vládnom návrhu zákona č. 300. Je to Trestný zákon, tlač 401. (Hlasovanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 401.)
Laurenčík, Milan, podpredseda NR SR (2021-11-05):
Pani poslankyňa Anna Adrejuvová, nech sa páči.
Kučerová, Viera, poslankyňa NR SR (2014-09-12):
Ďakujem. Pani predsedníčka, prosím, dajte hlasovať o návrhu uznesenia tak, ako bolo predložené. To znamená, že Národná rada vyslovuje súhlas s predmetným protokolom a rozhodla, že ide o medzinárodnú zmluvu, ktorá má prednosť pred zákonmi. Prosím, dajte hlasovať.
Kuriak, Milan, poslanec NR SR (2021-03-16):
Pán predsedajúci, dajte, prosím, hlasovať o návrhu uznesenia, tak ako je uvedené v prílohe správy. Ďakujem.
Pellegrini, Peter, predseda NR SR (2014-11-26):
Pán poslanec Mihál.
Senko, Ján, poslanec NR SR (2012-09-18):
Vážený pán predsedajúci, vážené pani poslankyne, vážení páni poslanci, vážený pán minister, v súlade s § 73 ods. 1 zákona o rokovacom poriadku podávam v prvom čítaní spravodajskú informáciu o vládnom návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov, tak ako je to uvedené v tlači 190. Konštatujem, že uvedený návrh spĺňa náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a súlade návrhu zákona s Ústavou Slovenskej republiky, ústavnými zákonmi a medzinárodnými zmluvami, ktorými je Slovenská republika viazaná, ako aj s právom Európskej únie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku vybraných vplyvov, doložku zlučiteľnosti právneho predpisu s právom Európskej únie a tabuľku zhody právneho predpisu s právom Európskej únie. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 24. augusta 2012 navrhujem, aby návrh zákona prerokovali ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby predmetný návrh zákona prerokovali výbory do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, ďakujem, skončil som, prosím, otvorte rozpravu.
P. Paška, predseda NR SR: (2009-02-03):
Pripomienku pána prezidenta sme odsúhlasili. Ďalej.
Sulík, Richard, podpredseda vlády a minister hospodárstva SR (2022-05-19):
Ďakujem, dnes mi ide karta. A, pán poslanec, táto odpoveď je na dvoch A4, ja neurobím aj tak nič iné, ako len to prečítam, lebo v tejto tematike, priznám sa, nie som doma. Chcem sa vás opýtať, či vám postačí, keď vám ju odovzdám písomne, alebo trváte na tom, aby som ju tu celú prečítal. (Reakcia z pléna.) Ďakujem.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 99 poslancov, za 81, zdržalo sa 18. Konštatujem, že návrh nebol schválený. Pán spravodajca.
B. Bugár, podpredseda NR SR: (2002-06-18):
P. Tatár, poslanec: Áno, čiže zostali body 8 a 11, ktoré odporúčame neschváliť.
Podmanický, Ján, poslanec NR SR (2017-02-02):
Teraz budeme hlasovať o pánovi Martinovi Miklušovi.
Bugár, Béla, podpredseda NR SR (2018-03-26):
Na vystúpenie pána poslanca s faktickými poznámkami štyria. Pán poslanec Mazurek.
Blanár, Juraj, podpredseda NR SR (2022-04-29):
Pán poslanec Taraba s faktickou poznámkou.
M. Číž, podpredseda NR SR: (2007-06-19):
Teraz dávam slovo spravodajcovi, ktorého určil navrhnutý gestorský výbor pre hospodársku politiku, pánovi poslancovi Pavlovi Prokopovičovi. Pán poslanec, máte slovo.
Sopko, Miroslav, poslanec NR SR (2019-04-02):
Ďakujem za obe faktické poznámky od obidvoch pánov poslancov, teda pána poslanca a pani poslankyňu. Obidvoch si aj vážim a v krátkosti len poviem toľko, možnože je to viac na osobné debaty niekedy, ale môj príspevok bol najmä o tom, že ak chceme robiť zmenu, tak ju už urobme poriadnu. Jednoducho máme určitú skúsenosť. Vyše desať rokov máme tu skúsenosť, ako nám to ten systém zlyhával. Preto hovorím, že mali by sme byť aj viac ambicióznejší, keď chceme urobiť fakt dôležitú zmenu, že chceme, aby ten spôsob prípravy, tak ako je to uvedené aj v medzinárodných dokumentoch, ako je to už od roku 2014 aj v prijatom dokumente Rady Európy a ostatných veciach, aj v poslednom uznesení, ktoré prijal Európsky parlament, ak chceme nastaviť vzdelávanie, a nielen vzdelávanie, ale odmeňovanie pedagogických zamestnancov a odborných zamestnancov do tej miery, že ich zmotivujeme. Tí, ktorí sa tejto problematike venujú, predsa veľmi dobre všetci vieme, že najlepšou motiváciou je zvnútornená motivácia a práve to musí prebiehať vždy v rámci tej konkrétnej organizácie, kde to je. Takto to jednoducho fungovalo a funguje. Čím viacej budeme dávať striktných a viac pravidiel a budeme ten celý systém skomplikovávať rôznymi ustanoveniami, som o tom zatiaľ stále presvedčený, že jednoducho nič podstatné sa, žiaľ, nezmení.
Grendel, Gábor, podpredseda NR SR (2020-12-08):
Panie poslankyne, páni poslanci, prerušujem ešte schôdzu do 17.15. (Prestávka.) (Po prestávke.)
P. Paška, predseda NR SR: (2009-06-19):
(Hlasovanie.) 139 prítomných, 134 za, 1 sa zdržal, 4 nehlasovali. Navrhované uznesenie sme schválili. Pani poslankyňa Košútová teraz uvedie hlasovanie v druhom čítaní o vládnom návrhu zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení zákona č. 99/2008 Z. z. , je to tlač 1018.
Hrnčiar, Andrej, podpredseda NR SR (2019-01-30):
Vyhlasujem rozpravu za skončenú. Chce zaujať k rozprave stanovisko pani ministerka? Nech sa páči.
T. Cabaj, poslanec: (2004-03-16):
A nedá sa mi nepovedať jednu vec. Kolega Šimko sa tu tvári v parlamente ako jediný spravodlivý. Veď on nemá maslo na hlave? Že to dopadlo, tak ako to dopadlo aj s tými reformami? Veď by sme tu nehovorili o tom reformátorovi Ivanovi Miklošovi nebyť jeho, lenže akonáhle sa mu zobrala hračka, vládna funkcia, trochu ináč už pozerá, ako to „ješitné“ decko, pretože teraz mu ju treba vrátiť. A ja si neodpustím, a prepáčte, že budem veľmi úprimný, keď poviem, že správa sa ako tá mladá slečna, ktorá sa chce milovať, ale zároveň chce zostať poctivá. (Smiech v sále.)
Suja, Miroslav, poslanec NR SR (2020-07-07):
Ďakujem za slovo, pán predsedajúci. Pán Dostál, pochopil som, že žiadate, aby Boris Kollár odstúpil z funkcie sám. Ja sa pýtam, ak tak neurobí, odídete vy z koalície?
Hrnčiar, Andrej, podpredseda NR SR (2016-06-14):
Pani poslankyňa Verešová.
B. Bugár, podpredseda NR SR: (2004-02-04):
L. Polka, poslanec: Ďakujem pekne, pán podpredseda. Ťažko reagovať a ani by som nechcel veľmi reagovať na to, čo povedali kolegovia páni poslanci Abelovský a pán poslanec Hopta, ale chcel by som ešte raz opakovane zdôrazniť, nejde mi o žiadne politikárčenie, neberte to, prosím, ako nejaký opozičný názor, ide mi skutočne o kvalitu veci a ide mi predovšetkým o tú zásadnú vec: Bude sa Národná rada, zákonodarný zbor Slovenskej republiky miešať do záležitostí štátnej správy? To musíme rozlíšiť so všetkou vážnosťou, zodpovednosťou, a domnievam sa, že tejto diskusie by sa mal zúčastniť nový riaditeľ, minister vnútra, šéf spravodajskej služby a asi aj predseda vlády. To je zásadná, principiálna otázka, ktorú si treba zodpovedať. Ďakujem pekne.
Šeliga, Juraj, podpredseda NR SR (2020-10-13):
Ďakujem. Vyhlasujem všeobecnú rozpravu za skončenú. Pýtam sa, či chce zaujať stanovisko navrhovateľ. Nech sa páči.
Pellegrini, Peter, podpredseda NR SR (2020-04-02):
Pani poslankyňa Leščáková.
Viskupič, Marián, poslanec NR SR (2024-02-13):
Ďakujem pekne za slovo, pán predsedajúci. Kolegovia, ďakujem za faktické pripomienky. No, veľmi jednoducho, našli sme už len tuná v tejto chvíli viacero prípadov, kedy vláda eviduje tú infláciu, či už pri tých správnych poplatkoch, kde ju aj teda nejak vypočítala a vyšlo z toho povedzme priemerné 50-percentné navýšenie, alebo kde tá kalkulačka nefungovala úplne správne, napríklad pri tých hraniciach škôd, kde bolo aj 1 400-percentné navýšenie v jednej z tých hraníc, ale dobre. Ja si myslím, že sme v prvom čítaní, toto je veľmi jednoduchý pozmeňujúci návrh. Úplne, navrhujem, pozerám na pána predsedu Danka, ktorý túto tému kedysi riešil. Je to jedna suma, maličký pozmeňujúci návrh. Ak ho podáme my, bude problém, ak ho podá koaličný poslanec, som presvedčený, že všetci zaňho zahlasujeme a pomôžeme ho prijať. Takže myslím si, že tu sme v správnom čase a na správnom mieste, kde vieme, zákon, ktorý, hovorím, má v sebe veľa dobrého, vieme ho ešte takto vylepšiť a skutočne pomôcť každému jednému malému podnikateľovi v tejto krajine. Tak ako aj Jozef Pročko rozprával, majú to ťažké a fakt ten štát na nich pri tej inflácii , kdekoľvek, kde bolo treba zvýšiť odvody, zvýšiť poplatky, zvýšiť čokoľvek, všade ten štát dokázal tú infláciu zapracovať. Prosím, vážená koalícia, zapracujme tú infláciu aj pri tejto hodnote. Ďakujem pekne.
P. Paška, predseda NR SR: (2008-11-06):
(Hlasovanie.) 127 prítomných, 98 bolo za, 24 sa zdržalo, 5 nehlasovali. Sme v treťom čítaní . Otváram rozpravu. Predpokladám, že je to omyl, pán poslanec Markovič aj pán podpredseda Hort. Nie. Takže vyhlasujem rozpravu za skončenú a budeme hlasovať.
Figeľ, Ján, podpredseda NR SR (2015-11-11):
Ďakujem pekne. Na vystúpenie pána poslanca Mičovského sú dve faktické. Predtým chcem privítať spoluobčanov, dôchodcov, návštevníkov z Piešťan a z Hlohovca, vitajte medzi nami (Potlesk.), v tejto debate o kultúrnych predmetoch a pamiatkach a ich ochrane. S prvou faktickou je Dušan Jarjabek. Nech sa páči.
Blcháč, Ján, poslanec NR SR (2023-02-09):
Ďakujem pekne, pán predsedajúci. Kolegyne, kolegovia, k vystúpeniu pána kolegu Šefčíka, považujem to za prezentáciu jeho osobnej skúsenosti z procesu výchovy, telesnej výchovy na škole. Ako povedal pán predkladateľ, zákon sa týka aj vzdelávania v oblasti kultúry a umenia, čo nakoniec treba privítať. Možno treba pár poznámok k tomu všetkému povedať, keď hovoríme o chodbových cvičeniach, ja keď som bol na základnej škole, my sme nemali telocvičňu, cvičili sme na chodbe a celkom sme to dobre znášali. Prekvapilo ma to číslo, že 85 % materských škôl a základných škôl má telocvičňu. Ja by som sa spýtal možno, že za tie tri roky koľko telocviční sa postavilo, aby sme tento deficit, tých 15 %, čo nie je veľa, doplnili, asi to nie je taký problém, keď by sa zapojili aj samosprávy. Nie som si istý, či k takejto debate boli, bolo zozbieraných dostatok dát z jednotlivých základných a materských škôl, ale to je už vec spracovateľov, predkladateľov. Vítam teda informáciu, že je potvrdené, že Maďari majú päť hodín miesto dvoch našich. Ale chcem to naviazať na to, že bolo by sa treba možno pýtať, ako motivujú ľudí, teda žiakov, aby cvičili, pretože vieme, aká je situácia na školách, prídete na hodinu telesnej výchovy a polovica žiakov sedí a polovica žiakov cvičí a majú na to rôzne dôvody lekárske, rodičovské a neviem čo všetko. A možno na záver, keď by, keď budete ďalej pracovať na týchto veciach, my keď sme boli mladí, sme mali tzv. odznak zdatnosti, čo nás motivovalo lepšie, rýchlejšie, vyššie. Možno aj toto je téma. Ďakujem.
V. Veteška, podpredseda NR SR: (2005-07-01):
Vyhlasujem rozpravu za skončenú. Prerušujem rokovanie o tomto bode programu. P. Plavčan, predseda Rady Pôžičkového fondu pre začínajúcich pedagógov: Ďakujem, dovidenia. (Potlesk.)
P. Hrušovský, predseda NR SR: (2003-09-23):
Teraz prosím pána predsedu ústavnoprávneho výboru, aby sa vyjadril k predloženým návrhom. J. Drgonec, poslanec: Dámy a páni, od 10.00 hodiny sa zaoberáme vlastne jednou otázkou. Zazneli tu pripomienky k činnosti Národnej rady, vlády Slovenskej republiky a v nemalej miere k činnosti Európskej únie. Ide o otázky, ktoré bežia vlastne mimo nášho najbližšieho programu, pretože rozhodovanie o návrhu uznesenia je rozhodovaním len o návrhoch uznesení, ktoré boli predložené, nie o celom balíku pripomienok, ktoré tuná zazneli. Pokiaľ ide o možnosť rozhodnutia Národnej rady, je obmedzená, pretože nie všetky z tých návrhov, ktoré sú predložené, sa zrejme môžu stať súčasťou rozhodnutia pléna o otázke návrhu Európskej ústavy. Na úvod by som chcel pripomenúť jednu všeobecne známu skutočnosť.
T. Cabaj, podpredseda NR SR: (2009-09-08):
Teraz dávam slovo spravodajcovi, ktorého určil navrhnutý gestorský výbor pre financie, rozpočet a menu, predsedovi tohto výboru pánovi poslancovi Jozefovi Burianovi.
Bugár, Béla, podpredseda NR SR (2011-04-05):
Pán poslanec Jurčík.
Pellegrini, Peter, predseda NR SR (2023-12-12):
Ďakujem pekne, pán poslanec. Na vaše vystúpenie päť faktických poznámok. Ako prvý pán poslanec Pročko.
Žarnay, Oto, poslanec NR SR (2018-12-06):
„Za prípustné sa považuje, pokiaľ nová právna úprava, uznávajúc práva a povinnosti nadobudnuté podľa skoršieho právneho predpisu, zavádza do budúcna nový režim a mechanizmus uplatnenia týchto práv, alebo pokiaľ právam nadobudnutým za skoršej právnej úpravy priznáva odo dňa účinnosti neskoršej právnej úpravy nový obsah. V konečnom dôsledku nepôsobí nepravá retroaktivita do minulosti. Akceptuje stav, ktorý nastal za skôr platnej a účinnej právnej úpravy. Tento stav ale rieši až v čase účinnosti novej právnej úpravy.“ Toľko citácia z uznesenia Najvyššieho súdu Slovenskej republiky. Vážené kolegyne, vážení kolegovia, Európou sa na mnohých miestach pretriasali škandály, ktoré súviseli s plagiátorstvom a tým aj s podvodným získaním akademických titulov. Slovensko nie je v tomto výnimočné. No skúsme sa zaradiť medzi tých výnimočnejších tým, že nebudeme iba prihliadať na podvodné konania, konštatovať stav, ale budeme s takýmito praktikami aj zásadným spôsobom bojovať a nedovolíme, aby nečestnosť a istý druh arogancie držal prím nad slušnosťou a poctivosťou. Podporením tohto návrhu zákona by sme sa nemuseli ďalej zaoberať potupnými kauzami a venovali sa iným dôležitým spoločenským veciam. Ďakujem za pozornosť.
Hrnčiar, Andrej, podpredseda NR SR (2017-12-05):
Štyri faktické poznámky. Nech sa páči, pán poslanec Klus.
Grendel, Gábor, podpredseda NR SR (2021-11-30):
V rozprave teraz ešte vystúpi pán poslanec Rastislav Schlosár.